Cuneiform Tablet Kt 94/k 1049 (AKT 6a 107)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
É šál-ma-a-šùr a-na a-wa-tim né-ru-ub-ma um-ma šál-ma-a-šùr-ma i-a-tí a-na bu-ru-uš-ḫa-dim i-na ma-ak-sú-im a-na ḫu-bu-ul ÌR a-bu-ša-lim ša-qá-lim i-ra-de₈-ú-ni a-ta 30 {TÚG}ku-ta-ni ù ANŠE ṣa-lá-ma-am ša ÌR tal-qé um-ma šu-be-lúm-ma ke-na ša ÌR-dí-a a-bu-ša-lim al-qé ša-lim-a-šur ša ni-iš a-lim{ki} úz-na-tí-ni il₅-pu-ut um-ma šál-ma-a-šur-ma a-šar ÌR a-na wa-ar-dí-kà lá i-tù-ru ma-a a-na wa-ar-dí-a i-tù-ar um-ma šu-be-lúm-ma šu-ma a-na ku-a-im i-tù-ar a-na TÚG.ḪI.A ù ANŠE a-za-za-kum a-na a-wa-tim a-ni-a-tim kà-ru-um kà-né-eš i-dí-ni-a-tí-ma IGI GÍR ša a-šur ší-bu-tí-ni ni-dí-in IGI ú-ra-a IGI ì-lí-dan IGI ma-nu-um-ba-lúm-a-šur